Indonesisk

Indonesisk er eit austronesisk språk som er det offisielle språket i Indonesia. Det høyrer til den 
malayopolynesiske språkgruppa, og er svært likt malayisk frå Malaysia. 

Rundt 20 millionar menneske har indonesisk som morsmål. I tillegg snakkar rundt 200 millionar menneske språket som andrespråk, ettersom det er brukt i utdanningssystemet, statsapparatetet og media i Indonesia.

Indonesisk fekk offisiell status i Indonesia etter at landet fekk sjølvstende frå Nederland i 1945.  Mange nederlandske lånord i indonesisk utgjer ein klar forskjell frå malayisk. Språket er også blitt påverka av ulike lokale språk, som javanesisk.

Indonesisk blir skrive med det latinske alfabetet. Det har nært samsvar mellom uttale og skrivemåte, ettersom det er eit relativt ungt skriftspråk.

 Bakgrunnsstoff 
 Indonesian  - UCLA Language Materials Project, University of California Los Angeles (UCLA).
 Indonesisk-engelsk ordbok

 Kjelder 
Denne artikkelen bygger på «Indonesisk» frå ,  den 27. mars 2012.  


Kategori:Malayiske språk
Kategori:Språk i Indonesia
Kategori:Språk i Aust-Timor
Kategori:Einskildspråk

de:Malaiische Sprache#Geschichte